Abelmoschus crinitus

Ti Abelmoschus crinitus ket ti sebbangan ti agsabsabong a mula a maitagikua iti pamilia ti Malvaceae. Daytoy ket immuna nga impalawag babaen ni Nathaniel Wallich idi 1830.

 Habitat 
TI A. crinitus ket patneng iti Tsina, Filipinas, India, Laos, Myanmar, Nepal, Tailandia, Bietnam ken Java. Adda dagiti bilang dagiti reporta a ti mula ket agtubtubo iti Pakistan ngem karkarna ti kaaddana. Daytoy ket mabirukan kadagiti matnag bulong a bakir ken kadagiti naruot a bakras iti baetan ti 300–1300 m.

 Dagiti pannakailasin 
Ti A. crinitus ket maysa a perenial a bassit a mula. Dagiti puonna ket agtubo aginggana iti 1 m iti katayag. Dagiti bulong ket "immitlog-pentagonal" iti sukog nga agraman kadagiti 3-5 nga ababaw a pingir ken makaabot iti kadakkel iti 8×7 cm. Ti Stellate Tricoma ket adda kadagiti akinngato ken akinbaba a rabaw ti bulong, ngem napuspuskol iti baba. Dagiti sabong ket "krema-puraw aginggana iti nauneg a narangha-duyaw" maris ken sagpaminsan nga addaan iti maranalabbasit a tengnga. Addaanda kadagiti 5–6 a bractea nga agrukod iti 7–11 mm iti kaatiddog a berde no agsabsabong ken kayumanggi no agbungbunga.

 Dagiti nagibasaran 

Wall. 1830. Plantae Asiaticae Rariores 1: 39, t. 44.

 Dagiti akinruar a silpo 

crinitus
Kategoria:Flora ti subkontinente Indiano
Kategoria:Flora ti Tsina
Kategoria:Flora ti Indotsina
Kategoria:Flora ti Java
Kategoria:Flora ti Filipinas